smcproject/ml-wiki-sentences huggingface dataset:
ശ്രദ്ധിക്കപ്പെട്ട ഗാനങ്ങൾ Year Song title Film Music Director Notes 1994 "സൂര്യാംശുവോരോ" പക്ഷെ ജോൺസൺ 1995 "കൊക്കു സൈവ കൊക്കു" മുത്തു എ. ആർ. റഹ്മാൻ 1997 "നിലൈവിനെ തൊട്ടു" പൊന്മാനം എസ്. എ. രാജ്കുമാർ 1999 "നിനച്ചപാടി" കാദലർ ദിനം എ. ആർ. റഹ്മാൻ 1999 അടി മഞ്ച കിളംഗേ താജ് മഹൽ എ. ആർ. റഹ്മാൻ 1999 കിഴക്കേ നന്ദവനം താജ് മഹൽ എ. ആർ. റഹ്മാൻ 2000 "ഭാനു വരുഷ" ദീപാവലി എം.എം. കീരവാണി കന്നട 2001 അടി അനാർക്കലി വർഷമെല്ലാം വസന്തം സിർപി 2001 "മച്ച മച്ചിനിയേ " സ്റ്റാർ എ. ആർ. റഹ്മാൻ 2001 "പാർത്താലേ പരവശം" പാർത്താലേ പരവശം എ. ആർ. റഹ്മാൻ 2003 "ദുബ്ബിൽഡേ ഹൊഡരു" നമ്മ പ്രീതിയ രാമു ഇളയരാജ കന്നട 2004 "ഓം ശാന്തി" അഞ്ചി മണി ശർമ്മ തെലുഗു 2005 "അഴകേ ബ്രഹ്മനിടം " ദെവതയെ കണ്ടേൻ ദേവ 2007 "മാംബളം" പോക്കിരി മണി ശർമ്മ റഫറൻസുകൾ പുറത്തേക്കുള്ള കണ്ണികൾ രാജ് ടിവിയിൽ വന്ന അഭിമുഖം
ഗംഗൈ അമരൻ ഇംഗ്ലീഷ് വിലാസം https://ml.wikipedia.org/wiki/Gangai_Amaran
ഗായകൻ, സംഗീതസംവിധായകൻ, ഗാനരചയിതാവ്, നിർമാതാവ്, സംവിധായകൻ തുടങ്ങി വ്യത്യസ്തമേഖലകളിൽ സജീവസാന്നിധ്യമാണ് ഗംഗൈ
അമരൻ.
3000-ൽ ഏറെ ഗാനങ്ങൾ രചിച്ചു.
മതസൗഹാർദത്തിനും ദേശീയോദ്‍ഗ്രഥനത്തിനും അദ്ദേഹം നൽകിയ സേവനങ്ങൾ കണക്കിലെടുത്ത് കേരള സർക്കാർ ഹരിവരാസനം പുരസ്കാരം നൽകിയിട്ടുണ്ട്.
1947 ഡിസംബർ എട്ടിന് തമിഴ്നാട് തേനി ജില്ലയിലെ പന്നായിപുരത്ത് ദാനിയൽ രാമസ്വാമിയുടെയും ചിന്നതായിയുടെയും മകനായി ജനിച്ച ഗംഗൈ അമരൻ എന്ന അമർസിങ് സംഗീതജ്ഞൻ ഇളയരാജയുടെ ഇളയസഹോദരനാണ്.
ചെറുപ്രായത്തിൽതന്നെ സംഗീതത്തിൽ തൽപ്പരനായിരുന്ന അദ്ദേഹം, 22-ാംവയസ്സിൽ ചെന്നൈയിലെത്തി ഗിത്താറിസ്റ്റായി പ്രവർത്തിച്ചു.
എം.എസ്. വിശ്വനാഥൻ, രാമമൂർത്തി, കെ.വി. മഹാദേവൻ, കുന്നക്കുടി വൈദ്യനാഥൻ, വി. കുമാർ തുടങ്ങിയവർക്കൊപ്പവും മറ്റ് പ്രമുഖ തമിഴ്, മലയാളം, കന്നട, തെലുങ്ക് സംഗീത സംവിധായകർക്കൊപ്പവും അദ്ദേഹം പ്രവർത്തിച്ചിട്ടുണ്ട്.
സംഗീതജ്‌ഞൻ ഇളയരാജയുടെ ഇളയ സഹോദരനാണ്.
പുരസ്കാരങ്ങൾ കേരള സർക്കാർ ഹരിവരാസനം പുരസ്കാരം സംഗീതം നൽകിയ മലയാള ഗാനങ്ങൾ ഗാനം ചിത്രം/ആൽബം ആലാപനം വർഷം അൻപൻപായ് ശരണം സ്നേഹബന്ധം പി ജയചന്ദ്രൻ, വാണി ജയറാം 1983 ആരോ നീ കരൾ അലകടലിനക്കരെ വാണി ജയറാം 1984 ആശംസകൾ നൂറുനൂറാശംസകൾ ഹലോ മദ്രാസ് ഗേൾ കെ ജെ യേശുദാസ് 1983 എന്റെ മെയ്യിൽ യൗവന അലകടലിനക്കരെ വാണി ജയറാം, കോറസ് 1984 എൻ മനം പൊന്നമ്പലം അയ്യപ്പഗീതങ്ങൾ കെ ജെ യേശുദാസ് എൻ മാനസം എന്നും നിന്റെ ആലയം ജീവിതം കെ ജെ യേശുദാസ്, വാണി ജയറാം 1984 ഏകാന്തതേ നീയും അനുരാഗിയാണോ അനുരാഗി കെ ജെ യേശുദാസ് 1988 ഏഴിമല കാറ്റേ തെച്ചിമല കാറ്റേ അലകടലിനക്കരെ പി മാധുരി 1984 ഒരു ജീവിത കഥയിത് സ്നേഹബന്ധം എസ് പി ബാലസുബ്രമണ്യം 1983 ഒരു വസന്തം വിരുന്നു വന്നു അനുരാഗി കെ ജെ യേശുദാസ് 1988 കണ്ടാലൊരു പൂവ് തൊട്ടാലിവൾ മുള്ള് ഹലോ മദ്രാസ് ഗേൾ എസ് ജാനകി 1983 കന്നിമലരേ പുണ്യം പുലർന്ന ജസ്റ്റിസ് രാജ കെ ജെ യേശുദാസ്, പി സുശീല, എസ് പി ഷൈലജ 1983 കാനനവാസാ കലിയുഗവരദാ അയ്യപ്പഗീതങ്ങൾ കെ ജെ യേശുദാസ് ജന്മം തോറും എന്നിൽ ചേരും ജസ്റ്റിസ് രാജ എസ് ജാനകി, കെ ജെ യേശുദാസ് 1983 ജീവനേ എന്നിൽ എഴും ജീവനേ സ്നേഹബന്ധം പി ജയചന്ദ്രൻ, കൃഷ്ണചന്ദ്രൻ 1983 ജീവിതം നിഴൽ രൂപകം ജീവിതം കെ ജെ യേശുദാസ് 1984 ദേവീ ശ്രീദേവീ നിൻ പ്രേമാഭിഷേകം കെ ജെ യേശുദാസ്, വാണി ജയറാം 1982 ദേഹം മഞ്ഞ് ചിരിയോ മുത്ത് സ്നേഹബന്ധം പി ജയചന്ദ്രൻ, വാണി ജയറാം 1983 നിർവൃതീ യാമിനീ ഹലോ മദ്രാസ് ഗേൾ വാണി ജയറാം 1983 നീലവാനച്ചോലയിൽ പ്രേമാഭിഷേകം കെ ജെ യേശുദാസ് 1982 അവലംബം ↑ https://www.deepika.com/News_latest.aspx?catcode=latest newscode=198400 ↑
ഗണേഷ് കുമാർ കുഞ്ഞിമംഗലം
കേരളത്തിലെ ഒരു ചിത്രകാരനാണ് ഗണേഷ്‌കുമാർ കുഞ്ഞിമംഗലം .
കണ്ണൂർ ജില്ലയിലെ കുഞ്ഞിമംഗലം ഗ്രാമത്തിൽ 1969 ഒക്ടബർ 15 ന് ജനിച്ചു.
ചെറുപ്രായത്തിൽ തന്നെ മസ്കുലാർ അട്രോഫി ബാധിച്ച് ചലനസ്വാതന്ത്ര്യം പരിമിതമാക്കപ്പെട്ട ഗണേഷ്കുമാർ, വായകൊണ്ട് ബ്രഷ് കടിച്ചുപിച്ചാണ് ചിത്രം വരയ്ക്കുന്നത്.
മൂവായിരത്തിലേറെ ചിത്രങ്ങൾ ഇതിനകം വരച്ചിട്ടുണ്ട്.
ഇത്തരത്തിൽ വായകൊണ്ടും കാലുകൊണ്ടും ചിത്രം വരയ്ക്കുന്നവരുടെ ആഗോള സംഘടനയായ മൗത്ത് അന്റ് ഫൂട്ട് പെയിന്റേഴ്സ് അസോസിയെഷനിലെ (MFPA) കേരളത്തിൽ നിന്നുള്ള ആദ്യത്തെ അംഗമാണ് ഗണേഷ്.
അനൗപചാരിക വിദ്യാഭ്യാസം ലഭിച്ച ഗണേഷ്കുമാറിന് മലയാള സാഹിത്യത്തിൽ ബിരുദമുണ്ട്.
സമാന രീതിയിൽ വായ കൊണ്ട് ചിത്രം വരയ്ക്കുന്ന പ്രശസ്ത ചിത്രകാരി സുനിത തൃപ്പാണിക്കര സഹോദരിയാണ്.
ജീവിതരേഖ ചിത്രകല അവലംബങ്ങൾ ↑ ↑
കരുണാകര ഗുരു ഇംഗ്ലീഷ് വിലാസം https://ml.wikipedia.org/wiki/Karunakara_Guru This article does not cite any sources .
Find sources: "കരുണാകര ഗുരു" – news · newspapers · books · scholar · JSTOR ( Learn how and when to remove this message )
ശാന്തിഗിരി ആശ്രമത്തിന്റെ സ്ഥാപകനായ ആത്മീയ ഗുരുവാണ് കരുണാകരഗുരു .
(ജ. 1927 സെപ്റ്റംബർ 1 - മ. 1999 മെയ് 6 ) ചേർത്തല, ചന്തിരൂരിൽ ജനിച്ച ഗുരു ജാതിമത വർണ്ണവർഗ്ഗ വ്യത്യാസങ്ങൾക്കതീതമായ ഒരു മാനവസമൂഹത്തെ വിഭാവനം ചെയ്തു.
ഭാരതത്തിന്റെ തനതു ചികിത്സാശാസ്ത്രങ്ങളായ ആയുർവ്വേദത്തിനേയും സിദ്ധവൈദ്യത്തിനേയും ഉയർത്തിക്കൊണ്ട് വരുന്നതിനായി പ്രയത്നിച്ചു.
ശാന്തിഗിരി ആയുർവ്വേദ മെഡിക്കൽ കോളജ്, ശാന്തിഗിരി സിദ്ധ മെഡിക്കൽ കോളജ്,  കരുണാകരഗുരു റിസർച്ച് സെന്റർ ഫോർ ആയുർവേദ സിദ്ധ, ശാന്തിഗിരി ഹെൽത്ത് കെയർ റിസർച്ച് ഓർഗനൈസേഷൻ, ശാന്തിഗിരി ആയുർവ്വേദ വൈദ്യശാല, ശാന്തിഗിരി സിദ്ധ വൈദ്യശാല എന്നീ സ്ഥാപനങ്ങൾ ആരംഭിച്ചു ജീവിതരേഖ
1927 സെപ്തംബർ 1 ന് ആലപ്പുഴ ജില്ലയിൽ , ചേർത്തല താലൂക്കിൽ ചന്തിരൂരിൽ ഗോവിന്ദന്റേയും കാർത്ത്യായിനിയുടേയും മകനായാണ് കരുണാകരഗുരുവിന്റെ ജനനം.
ഗുരുവിന് ഒമ്പതുമാസം പ്രായമുള്ളപ്പോൾ അച്ഛൻ ഗോവിന്ദൻ മരിച്ചു.
ഗുരുവിന് പറയത്തക്കനിലയിലുള്ള യാതൊരു വിദ്യാഭ്യാസവും ലഭിച്ചിട്ടില്ല.
കുറച്ചു നാൾ ആശാൻ കളരിയിൽ പോയിട്ടുണ്ട്.
ആദ്യം പഠിപ്പിച്ചത്  മാളിയേക്കൽ കുമാരനാശാനായിരുന്നു.
പിന്നീട് പൂവത്തിൽ കുഞ്ഞൻ ആശാൻ.
പന്ത്രണ്ടാമത്തെ വയസിൽ പഠിത്തം അവസാനിപ്പിച്ചു.
പതിനാലാമത്തെ വയസ്സിൽ ആശ്രമം തേടിയുള്ള യാത്ര ആലുവ അദ്വൈതാശ്രമത്തിലെത്തിച്ചു .
രണ്ടു വർഷം ആലുവ അദ്വൈതാശ്രമത്തിൽ അതിനു ശേഷം ശ്രീനാരായണഗുരുവിന്റെ സമാധിയാ‍യ ശിവഗിരിയിൽ എത്തിച്ചേർന്നു.
ശിവഗിരിയിലും അതിന്റെ ഉപാശ്രമങ്ങളിലുമായി പതിനേഴു വർഷം 
യാതൊരു പ്രതിഫലവുമില്ലാതെ സേവനമനുഷ്ഠിച്ചു.
ഇതിനിടെ, ആത്മീയതയുടെ പല കാണാപ്പുറങ്ങളും, തനിക്കു ലഭിച്ച ആത്മീയഗുരുവായ ഖുറേഷ്യ ഫക്കീർ എന്ന സൂഫി സന്യാസിവര്യനിൽനിന്നും ഗ്രഹിച്ചു.
ശിവഗിരിയിൽനിന്നും പോന്നതിനു ശേഷം ശിവഗിരിക്കുന്നിന്റെ വടക്കുവശത്ത് ഒരു ഉദാരമനസ്കൻ ഒരു തുണ്ട് ഭൂമി ദാനം നൽകി അതിൽ പത്തു മടൽ ഓലയും കുറെ കപ്പത്തണ്ടുകളും കൊണ്ട് ഒരു കുടിൽ കെട്ടി അതിൽ താമസമാക്കി.
കരുണാകരൻ ശാന്തി താമസിക്കുന്ന കുടിലിരിക്കുന്ന കുന്നിനെ ആളുകൾ ശാന്തിഗിരി എന്നു വിളിക്കാൻ തുടങ്ങി.
അതായിരുന്നു ശാന്തിഗിരി ആശ്രമപ്രസ്ഥാനത്തിന്റെ തുടക്കം വർക്കല ശാന്തിഗിരിയിൽ ഇരുന്നുകൊണ്ട് ആത്മീയതയുടെ പലപടവുകളും ഗുരു കടന്നു.
അതിനു ശേഷം അവധൂതനായി ഭാരതത്തിന്റെ  പല ഭാഗങ്ങളിലും അലഞ്ഞു.
വർക്കല ശാന്തിഗിരിയിൽ നിന്നും ഗുരു ഇടയ്ക്കിടക്ക് പോത്തൻ‌കോട് വരാറുണ്ടായിരുന്നു.
1964-ൽ ഗംഗാധരൻ എന്നൊരാൾ ഗുരുവിന് കുറച്ച് ഭൂമി നൽകി.
1964-ൽ അവിടെ ഒരു ആശ്രമം പണിതു.
അതാണ് പോത്തൻ‌കോട് ശാന്തിഗിരി ആശ്രമത്തിന്റെ തുടക്കം (ആദ്യ നാമം-ഗുഹാനന്ദാശ്രമം) 1968 മുതൽ ഗുരു പോത്തൻ‌കോട് സ്ഥിര താമസമാക്കി.
1999 മെയ് 6  രാത്രി 9.25ന് ഗുരു ആദി സങ്കൽപ്പത്തിൽ ലയിച്ചു.
സഹകരണമന്ദിരം
സഹകരണം എന്ന ഉദ്ദേശം വിളംബരം ചെയ്തുകൊണ്ട് ശാന്തിഗിരി ആശ്രമത്തിൽ 1999 മാർച്ച് 1-ാം ൹ സഹകരണ മന്ദിരം ആശ്രമ വിശ്വാസികൾ ഗുരുവിനു സമർപ്പിച്ചു; ജാതി, മത, വർഗ്ഗ, വർണ്ണ വ്യത്യാസങ്ങൾക്കതീതമായ ചിന്തകളെ ഏകോപിപ്പിക്കുക എന്ന ലക്ഷ്യത്തോടെ.
പർണശാല കരുണാകരഗുരുവിന്റെ ശിഷ്യരുടെ ആത്മസമർപ്പണത്തിന്റെ പ്രതീകമാണു ശാന്തിഗിരിയിലെ പർണ്ണശാല.
ഈ പർണ്ണശാലയിലെ ശരകൂടത്തിനകത്താണു ഗുരുവിന്റെ ഭൗതികശരീരം അടക്കം ചെയ്തിരിക്കുന്നത്.
പർണ്ണശാലയ്ക്കകത്തെ രത്നപീഠത്തിൽ സ്വർണ്ണത്തിൽ തീർത്ത ഗുരുവിന്റെ രൂപം പ്രതിഷ്ഠിച്ചിരിക്കുന്നു.
വെണ്ണക്കല്ലിൽ തീർത്ത ഈ പർണ്ണശാല ഒരു വാസ്തുശില്പ വിസ്മയമാണ്.
ഒ. വി. വിജയന്റെ ഗുരുസാഗരം , ധർമ്മപുരാണം എന്നീ നോവലുകൾക്ക് പ്രചോദനം കരുണാകരഗുരുവാണ്.
കരുണാകരഗുരുവിനാണ് ഈ രണ്ട് നോവലുകളും സമർപ്പിച്ചിരിക്കുന്നത്.
കരുണാകരഗുരുവിന്റെ അദ്ധ്യാപനങ്ങളിൽ ആകൃഷ്ടനായി ചലച്ചിത്രകാരൻ രാജീവ് അഞ്ചൽ സംവിധാനം നിർവഹിച്ച മലയാള ചലച്ചിത്രമാണ് ഗുരു .
വ്യക്തിരേഖകൾ
കരുണാകരഗുരുവിന്റെ ആശയങ്ങളിൽ ആകൃഷ്ടനായ മുൻ രാഷ്ട്രപതി ശ്രീ കെ. ആർ. നാരായണൻ അദ്ദേഹത്തിന്റെ കുടുംബവീട് ഗുരുവിന് സമർപ്പിക്കുകയും അവിടെ ഭാരതത്തിന്റെ തനതു ചികിത്സാശാസ്ത്രങ്ങളായ ആയുർവ്വേദത്തിന്റേയും സിദ്ധത്തിന്റേയും ഗവേഷണശാല ആരംഭിക്കുകയും ചെയ്തു
` അവലംബം
ഗദ്ദിക ഇംഗ്ലീഷ് വിലാസം https://ml.wikipedia.org/wiki/Gaddhika ഗദ്ദിക അവതരണം
ഒരു ഗോത്രവർഗ്ഗ കലാരൂപമാണ് ' ഗദ്ദിക' .
പട്ടികവർഗ്ഗ വിഭാഗങ്ങളിൽ വളരെയേറെ പിന്നാക്കം നിൽക്കുന്ന അടിയ ഗോത്ര വിഭാഗത്തിന്റെ അനുഷ്ഠാന കലാരൂപമാണ് ഗദ്ദിക.
നന്മയുടെ വരവിന് സ്വാഗതം പറയുന്ന നൃത്തരൂപമാണിത് .
ഗദ്ദിക രണ്ട് തരമുണ്ട്. 'നാട്ടുഗദ്ദികയും' 'പൂജാ ഗദ്ദികയും' .
നാട്ടുഗദ്ദിക പൊതു ഇടങ്ങളിൽ അവതരിപ്പിക്കാറുണ്ട്.
എന്നാൽ, പൂജാഗദ്ദിക ആചാരപരമാണ്.
രോഗമുക്തി നേടുന്നതിനും സുഖപ്രസവത്തിനും മറ്റുമായി വിശ്വാസികൾ നേർന്ന നേർച്ച പൂർത്തീകരിക്കുന്നതിനാണ് ഇത് അനുഷ്ഠിക്കുന്നത്.
സ്ത്രീകളും പുരുഷന്മാരും ചേർന്ന സംഘമാണ് നൃത്തം അവതരിപ്പിക്കുന്നത്.
പുരുഷന്മാർ താളം കൊട്ടുകയും പാടുകയും ചെയ്യുമ്പോൾ സ്ത്രീകൾ നൃത്തം ചെയ്യുന്നു.
മലയാളവും കന്നടയും കലർന്ന ഗോത്രഭാഷയിലാണ് ഗാനം.
തുടിയുടെ ധൃത താളത്തിലാണ് നൃത്തം ചെയ്യുന്നത്.
പല ആദിവാസി നൃത്ത ഇനങ്ങളിലും പ്രകടമാവുന്നതു പോലെ, ഇതിലും, നർത്തകർ ഭാഗികമായി കുനിഞ്ഞ് നൃത്തം ചെയ്യുന്നു.
ഗോത്ര കലാരൂപമായ ഗദ്ദികയുടെ കുലപതി പി.കെ കാളനാണ്.
പി.കെ കാളന്റെ മരണ ശേഷം പി.കെ. കരിയൻ മൂപ്പനുമാണ് ഈ കലാരൂപം അവതരിപ്പിച്ചു വരുന്നത്.
ഗദ്ദികക്കായി പ്രത്യേകം പാട്ടുകളുണ്ടു് .
ചുവാനി , സിദ്ധപ്പൻ , മലക്കാരി തുടങ്ങിയ ദൈവങ്ങളെ വാഴ്ത്തുന്നവയാണു് ഇത്തരം പാട്ടുകൾ .
പാട്ട് പാടു ന്നതിനിടയിൽ ഗദ്ദികക്കാരൻ ഉറഞ്ഞു തുള്ളും .
കർമ്മങ്ങൾക്കിടയിലും ഗദ്ദികക്കാരൻ ഉറഞ്ഞു തുള്ളുകയും അട്ടഹസിക്കുകയും ചെയ്യും .
ഗദ്ദിക കൊണ്ടും രോഗം മാറിയില്ലെങ്കിൽ കൂളിയാട്ട് എന്ന ചടങ്ങ് നടത്തുന്നു .
കോഴിയെ കുരുതി കഴിച്ചുകൊണ്ടുള്ള കൂളിയാട്ടോടെ രോഗം ശമിക്കുമെ ന്നാണ് വിശ്വാസം .
അടിയോരുടെ മൂപ്പനും രാഷ്ട്രീയപ്രവർത്തകനുമായ പി.കെ. കാളൻ ഗദ്ദിക പുറത്തുള്ള വേദികളിൽ അവതരിപ്പിക്കുന്നതിൽ മുൻകൈ എടുത്തു .
വിശ്വാസത്തിന്റെ ഭാഗമായി മാത്രം അവതരിപ്പിച്ചു പോരുന്ന ഗദ്ദിക അതിന്റെ കലാമൂല്യങ്ങളോടുകൂടി കേരളത്തിനകത്തും പുറത്തുമുള്ള പൊതുവേദികളിൽ അവതരിപ്പിച്ചത് കാളന്റെ നേതൃത്വത്തി ലായിരുന്നു.
സ്കൂൾ വിദ്യാർത്ഥികൾ ഗദ്ദിക അവതരിപ്പിക്കുന്നു.
ഗവി ഇംഗ്ലീഷ് വിലാസം https://ml.wikipedia.org/wiki/Gavi,_Kerala
9°26′25.72″N 77°9′37.25″E ﻿ / ﻿ 9.4404778°N 77.1603472°E ﻿ / 9.4404778; 77.1603472 പത്തനംതിട്ട ജില്ലയിലെ ഒരു നിത്യഹരിത വനപ്രദേശമാണ് ഗവി .
പശ്ചിമഘട്ടത്തിലെ പെരിയാർ കടുവ സങ്കേതത്തിന്റെ ഭാഗമായ ഇവിടെ വനം വികസന കോർപ്പറേഷൻ ഒരുക്കുന്ന നിയന്ത്രിത വിനോദസഞ്ചാര സൗകര്യങ്ങൾ നിലവിലുണ്ട്.
പ്രത്യേകതകൾ ഗവിയിലെ മലയണ്ണാൻ
സമുദ്രനിരപ്പിൽനിന്ന് ഏകദേശം 3,400 അടി ഉയരത്തിൽ സ്ഥിതി ചെയ്യുന്ന ഗവിയിൽ കൊടുംവേനലിൽപ്പോലും വൈകിട്ടായാൽ ചൂട് 10 ഡിഗ്രിയിലേക്ക് എത്തുന്ന പ്രദേശമാണ്.
പുൽമേടുകളാൽ സമ്പന്നമായ മൊട്ടക്കുന്നുകളാണ് ഗവിയുടെ മറ്റൊരു പ്രത്യേകത.
ഇവിടെ ഒരു കുന്നിൻ പുറത്തു നിന്ന് നോക്കിയാൽ ശബരിമലയുടെ ഒരു വിദൂര ദർശനം ലഭിക്കും.
അത്യപൂർവ്വങ്ങളായ പുഷ്പങ്ങളും മരങ്ങളും ഇവിടെയെത്തുന്ന പ്രകൃതിസ്നേഹികളെ ആകർഷിക്കാറുണ്ട്.
പക്ഷിനിരീക്ഷകർക്കും ഏറ്റവും അനുയോജ്യമായ ഒരു പ്രദേശമാണ് ഗവി.
മലമുഴക്കി വേഴാമ്പൽ , മരംകൊത്തി മുതലായ 323 തരം പക്ഷികളുടെ ഒരു സഞ്ചയം തന്നെയുണ്ടിവിടെ.
കടുവ , ആന, പുലി, കരടി തുടങ്ങി വന്യമൃഗങ്ങളുടെ ആവാസ കേന്ദ്രം കൂടിയാണ് ഈ മേഖല.
63 തരം മൃഗങ്ങളും 45 തരം ഉരഗങ്ങളും ഈ  പ്രദേശത്തുള്ളതായി കണക്കാക്കപ്പെടുന്നു.
ഗവിയെന്നാൽ വാക്കെന്നാണ് അർത്ഥം.
വിനോദസഞ്ചാരം ആരംഭം, വളർച്ച ഗവിഡാമിന്റെ ഒരു ദൃശ്യം
'ഗ്രോ മോർ ഫുഡ്' പദ്ധതി പ്രകാരം ഇവിടെ കൃഷിചെയ്ത ഏലക്കാടുകൾ  ഫോറസ്റ്റ് ഡെവലപ്‌മെന്റ് കോർപറേഷൻ ഏറ്റെടുത്തു.
എൺപതുകളുടെ ആദ്യം ശ്രീലങ്കയിൽ നിന്ന് കുടിയിറക്കപ്പെട്ട തമിഴ് വംശജരാണ് ഏലത്തോട്ടത്തിലെയും ഫാക്ടറിയിലെയും തൊഴിലാളികളിലധികവും.
ഗവി ഇവരുടെ നാടാണെന്നു പറയാം.
പതിറ്റാണ്ടുകളായി ഗവി മേഖലയിലുള്ള ശ്രീലങ്കൻ വംശജരായ ഈ തമിഴരുടെ സംരക്ഷണത്തിനാണ് കേരള വനംവികസന കോർപറേഷൻ നിയന്ത്രിത വിനോദ സഞ്ചാരം അനുവദിച്ചിരിക്കുന്നത്.
ഇവിടെ നടത്തുന്ന ഏലക്കൃഷി വലിയ പ്രതിസന്ധി നേരിട്ടപ്പോൾ തൊഴിലാളികൾക്ക് തുടർച്ചയായി മൂന്നും നാലും മാസം ശമ്പളം മുടങ്ങിയിരുന്നു.
തുടർന്ന് വിനോദസഞ്ചാര രംഗത്തേക്ക് കോർപറേഷൻ ഇറങ്ങിയതോടെയാണ് വരുമാനം വർധിച്ചത്.
ഇതോടെ തൊഴിലാളികൾക്ക് മുടങ്ങാതെ ശമ്പളം നൽകാനാകുന്നുണ്ട്.
സാധ്യതകൾ ഗവിയിലെ ആനകൾ ഗവിയിലെ കാട്ടുപോത്ത്
കിലോമീറ്ററുകളോളം നീളത്തിൽ കാടിന്റെ ഹൃദയത്തിലൂടെയുള്ള യാത്ര വിനോദ സഞ്ചാരികളിൽ പലർക്കും ഒരു നവ്യാനുഭവമാകും.
ആനക്കൂട്ടങ്ങൾക്ക് പുറമേ നീലഗിരി താർ എന്ന വരയാട്, സിംഹവാലൻ കുരങ്ങ് എന്നിവ കാട്ടിൽ വിഹരിക്കുന്നു.
മലമുഴക്കി വേഴാമ്പലും നാനാജാതി ചിത്രശലഭക്കൂട്ടങ്ങളും ഇവിടെ സുലഭമായി കാണാം.
കാടിന്റെ നിശ്ശബ്ദതയാസ്വദിച്ച് മറ്റ് ശല്യങ്ങളൊന്നുമില്ലാതെ വന്യമൃഗങ്ങളെ കാണാനായി ട്രക്കിങ്ങിന് പോകാനും വനപാലകരുടെ സുരക്ഷയിൽ കാടിനുള്ളിലെ ടെന്റിൽ താമസിക്കാനും അവസരമുണ്ട്.
ഇതിനു പുറമേ ബോട്ടിംഗിനും ജംഗിൾ സഫാരിയും സാധ്യമാണ്.
വനം വകുപ്പിന്റെ ഇക്കോ-ടൂറിസം പദ്ധതി വിദേശി ടൂറിസ്റ്റുകളെയും ഇവിടേക്ക് ആകർഷിക്കുന്നു.
ശബരിഗിരി ജലവൈദ്യുത പദ്ധതിയുടെ ഭാഗമായ എട്ടു തടാകങ്ങളിൽ ഒന്നാണ് ഗവിയിലേത്.
അണക്കെട്ട് പണിയുന്ന നേരത്ത് താൽക്കാലികമായി നിർമ്മിച്ച കെട്ടിടമാണ് ഫോറസ്റ്റ് മാൻഷനായി മാറിയത്.
വിനോദ സഞ്ചാരികൾക്ക് താമസിക്കാൻ ഇപ്പോഴുള്ള ഏക സങ്കേതമാണിത്.
950 മുതൽ 1750 രൂപ വരെയുള്ള വിവിധ പാക്കേജുകൾ നിലവിലുണ്ട്.
പക്ഷേ മുൻകൂട്ടിയുള്ള ബുക്കിംഗ് ആവശ്യമാണ്.
ഓർഡിനറി എന്ന മലയാള സിനിമയാണ് ഗവി ഒരു പ്രമേയമായി ചിത്രീകരിച്ച ആദ്യ സിനിമ.
മനുഷ്യ ഇടപെടലിന്റെ ആധിക്യം മൃഗങ്ങളുടെ ആവാസ വ്യവസ്ഥക്ക് തന്നെ ഭീഷണി സൃഷ്ടിച്ചിക്കുന്നതിനാൽ സന്ദർശന അനുമതി  നിശ്ചിത എണ്ണം വിനോദ സഞ്ചാരികൾക്ക് മാത്രമായി പരിമിതപ്പെടുത്തിയിരിക്കുന്നു.
മുൻകൂട്ടി ബുക്ക് ചെയ്ത് വള്ളക്കടവ് വഴി എത്തുന്ന നിശ്ചിത എണ്ണം സഞ്ചാരികൾക്കുള്ള സൗകര്യങ്ങളാണ് ഇവിടെയുള്ളത്.
വേനൽ കാലത്ത് ഫെബ്രുവരി മുതൽ ഏപ്രിൽ വരെയുള്ള മാസങ്ങളിൽ പകൽ പരമാവധി 28°C വരെ താപനില ഉയരാറുണ്ട്; എന്നാൽ രാത്രിയോടെ താപനില താഴ്ന്ന് 20° C വരെ എത്തി നിൽക്കും.
മഴക്കാലത്ത് ജൂൺ മുതൽ ആഗസ്ത് വരെയുള്ള മാസങ്ങളിൽ പകൽ  താപനില പരമാവധി 25°C വരെ എത്താറുണ്ടെങ്കിലും രാത്രി ആവുമ്പോഴേക്കും താപനില 10°C വരെ താഴാറുണ്ട്.
സന്ദർശകർ പ്ലാസ്റ്റിക് വലിച്ചെറിയരുത് എത്തിച്ചേരാനുള്ള വഴികൾ വള്ളക്കടവിലെ വനം വകുപ്പ് ചെക്ക് പോസ്റ്റ്
കൊല്ലം - മധുര ദേശീയ പാതയിൽ (എൻ.എച്ച് 220) ഉള്ള വണ്ടിപ്പെരിയാർ പട്ടണത്തിൽ നിന്നും 28 കി.
മി. തെക്ക്-പടിഞ്ഞാറായി ഗവി സ്ഥിതി ചെയ്യുന്നു.
കോട്ടയത്തു നിന്നും, തിരുവനന്തപുരത്തു നിന്നും, എറണാകുളത്തു നിന്നും, വണ്ടിപ്പെരിയാറിലേക്ക് കെ.എസ്.ആർ.ടി.സി ബസ് സർവീസുണ്ട്.
വണ്ടിപ്പെരിയാറിൽ നിന്നു കുമളിയിലേക്കുള്ള വഴിയിൽ കണ്ണിമാറ എസ്റ്റേറ്റിലൂടെ വലത്തോട്ടുതിരിഞ്ഞു വേണം ഗവിയിലേക്ക് പോകാൻ.
വളരെ ദുർഘടം പിടിച്ച വഴിയായതിനാൽ ജീപ്പ് പോലയുള്ള ഓഫ്-റോഡർ വാഹനങ്ങളാണ് ഉചിതം.
വണ്ടിപ്പെരിയാറിൽ നിന്നും കുമിളിയിൽ നിന്നും ഇത്തരം വാഹനങ്ങൾ ലഭിക്കും.
വണ്ടിപ്പെരിയാറിൽ നിന്നും ആദ്യത്തെ ഒൻപത് കിലോമീറ്റർ പിന്നിട്ടാൽ വള്ളക്കടവ് ചെക്‌പോസ്റ്റാണ്.
പ്രവേശനപാസ്സുകൾ വള്ളക്കടവിലുള്ള വനംവകുപ്പ് ചെക്ക് പോസ്റ്റിൽനിന്ന് ലഭ്യമാണ്.
ഇതിനു പുറമേ പത്തനംതിട്ടയിൽ നിന്നും ഗവി വഴി കുമളിയിലേക്ക് കെ.എസ്. ആർ.ടി.സി ബസ്സ് സർവ്വീസുണ്ട്.
പത്തനംതിട്ട നിന്ന് വടശ്ശേരിക്കര, പെരിനാട്, പുതുക്കട, മണക്കയം വഴിയാണ് ഈ സർവീസ്.
രാവിലെ 6.30-നും ഉച്ചയ്ക്ക് 12.30-നുമാണ് ഈ സർവ്വീസുകൾ.
70 കിലോമീറ്റർ അകലെയുള്ള തേനിയും 120 കിലോമീറ്റർ അകലെയുള്ള കോട്ടയവുമാണ് ഏറ്റവും അടുത്തുള്ള റെയിൽവേ സ്റ്റേഷനുകൾ.
കൊച്ചി, തിരുവനന്തപുരം വിമാനത്താവളങ്ങൾ യഥാക്രമം 200-ഉം 250-ഉം കിലോമീറ്റർ അകലെയാണ്.
അവലംബം പുറത്തേക്കുള്ള കണ്ണികൾ Gavi, Kerala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗവിയിലെ ഹരിതമൗനം Archived 2012-05-25 at the Wayback Machine ലേഖനം, മാതൃഭൂമി യാത്ര ഇളം മഞ്ഞിൻ കുളിരുമായി ഗവി യാത്രാക്കുറിപ്പ്, ധൂൾന്യൂസ് ഗവി കെ.എഫ്.ഡി.സി. വെബ്സൈറ്റ് ഗവിയിലേക്കും തേക്കടിയിലേക്കുമൊരു യാത്ര പത്തനംതിട്ട ഗവി കുമിളി വഴി കെ.എസ്.ആർ.ടി.സി. യാത്ര കേരള വനം വികസന കോർപ്പറേഷൻ Archived 2017-04-20 at the Wayback Machine ട്രിപ്പ് അഡ്വൈസർ Trekila tours Archived 2011-07-17 at the Wayback Machine പെരിയാർ വൈൽഡ് ലൈഫ് Archived 2016-06-28 at the Wayback Machine ഗവി ട്രെക്കിങ് ഗവിയിലേക്കൊരു യാത്ര Archived 2016-06-05 at the Wayback Machine ഗവി.
വിനോദ സഞ്ചാരികളുടെ പറുദീസ Archived 2014-04-02 at the Wayback Machine , ലേഖനം, പ്രവാസികൈരളി.
ഗവൺമെന്റ് വൊക്കേഷണൽ ഹയർ സെക്കണ്ടറി സ്കൂൾ ഫോർ ഗേൾസ് നടക്കാവ് ഇംഗ്ലീഷ് വിലാസം https://ml.wikipedia.org/wiki/Govt_Vocational_higher_secondary_school_for_girls_Nadakav
നൂറ്റി ഇരുപതു വർഷം പഴക്കമുള്ള കേരളത്തിലെ ഒരു സർക്കാർ വിദ്യാലയമാണ്  കോഴിക്കോട് ജില്ലയിലെ ഗവൺമെന്റ് വൊക്കേഷണൽ ഹയർ സെക്കണ്ടറി സ്കൂൾ ഫോർ ഗേൾസ് നടക്കാവ് .
സംസ്ഥാനത്തെ ആദ്യത്തെ 'സർക്കാർ ഇൻറർനാഷണൽ' സ്കൂളാണിത്.
സർക്കാർ സ്‌കൂളിന്റെ പരിമിതമായ അടിസ്ഥാനസൗകര്യങ്ങൾ മറികടന്ന് അധ്യാപകർക്ക് ഉന്നത പരിശീലനം നൽകി ഉയർന്ന നിലവാരത്തിലെത്തിക്കുന്ന പ്രിസം പദ്ധതിക്ക് ഈ സ്കൂളിൽ ആരംഭമായിട്ടുണ്ട്.
കോഴിക്കോട് കോർപറേഷനിൽ വാർഡ് നമ്പർ മൂന്നിലായി മൂന്ന് ഏക്കർ 42 സെൻറ് ഭൂമിയിലാണ് വിദ്യാലയം സ്ഥിതി ചെയ്യുന്നത്.
ഹൈസ്കൂളിന് 5 കെട്ടിടങ്ങളിലായി 41 ക്ലാസ് മുറികളും ഹയർ സെക്കണ്ടറി, വി.എച്ച്.എസ്.ഇ വിഭാഗങ്ങൾക്ക് മൂന്ന് കെട്ടിടങ്ങളിലായി 12 ക്ലാസ് മുറികളും ലാബുകളുമുണ്ട്.
ഫുട്ബോൾ, ഹോക്കി ടീമുകളെ വളർത്തിയെടുക്കുന്നതിനായി ജില്ലാ സ്പോർട്സ് കൌൺസിൽ പ്രത്യേകപരിശീലനപരിപാടി സംഘടിപ്പിച്ചുവരുന്നു.
ഫുട്ബോൾ, ബോക്സിംഗ്, വെയ്റ്റ് ലിഫ്റ്റിംങ്ങ് എന്നീ മേഖലകളിൽ അന്താരാഷ്ട്ര തലത്തിൽ എത്തിച്ചേരാൻ കഴിഞ്ഞിട്ടുണ്ട്.
ഐ.എസ്.ആർ.ഒ നിർമിച്ച അത്യാധുനിക സയൻസ് ലാബ്, ആസ്ട്രോ ടർഫ് ചെയ്ത കേരളത്തിലെ ആദ്യ ഹോക്കി-ഫുട്ബാൾ സ്റ്റേഡിയം, കേരളത്തിലെ ഏറ്റവും വലിയ ചുമർചിത്രം, സ്കോട്ട്ലൻഡിൽനിന്നുള്ള വില്യം കൂപ്പർ രൂപകൽപനചെയ്ത അത്യാധുനിക യൂനിഫോം, 2500 കുട്ടികൾക്കിരിക്കാവുന്ന ഭക്ഷണമുറി, ആസ്ട്രേലിയൻ സാങ്കേതിക വിദ്യ ഉപയോഗിച്ച് തറയൊരുക്കിയ ഏതാണ്ടെല്ലാവിധ ഗെയിമുകൾക്കും സൗകര്യമുള്ള ഇൻഡോർ സ്റ്റേഡിയം, കാൽ ലക്ഷത്തോളം പുസ്തകങ്ങൾ ഒരുക്കിയ ലൈബ്രറി, വായനാ ഉദ്യാനം, 60 ടോയ്ലറ്റുകൾ തുടങ്ങി അത്യാധുനിക സൗകര്യങ്ങളെല്ലാം സ്കൂളിൽ ലഭ്യമാണ്.
എ. പ്രദീപ്കുമാർ എംഎൽഎയുടെ നേതൃത്വത്തിൽ നടപ്പാക്കുന്ന പ്രമോട്ടിങ് റീജിയണൽ സ്കൂൾ ടു ഇന്റനാഷണൽ സ്റ്റാൻഡേർഡ്സ് ത്രൂ മൾട്ടിപ്പ്ൾ ഇന്റർവെൻഷൻസ് (പ്രിസം) ഫൈസൽ ആൻഡ് ഷബാന ഫൗണ്ടേഷൻ സഹായത്തോടെയാണ് നവീകരണപദ്ധതികൾ നടപ്പാക്കിയത്.
നിർമ്മാണസമയത്തിലും ചെലവിലും വൻലാഭം നൽകുന്ന പ്രീകാസ്റ്റ് നിർമ്മാണ രീതിയിലാണ് നടക്കാവ് ഗവ.
ഗേൾസ് വൊക്കേഷണൽ ഹയർ സെക്കൻഡറി സ്കൂളിന്റെ നവീകരണം നടപ്പാക്കിയത്.
1,32,000 ചതുരശ്രയടി വിസ്തൃതി വരുന്ന ആദ്യഘട്ടം 95 ദിവസംകൊണ്ട് പൂർത്തീകരിച്ചു.
ആകെ പ്രവൃത്തികൾ പത്ത് മാസത്തിനകവും.
15 കോടി രൂപയാണ് നിർമ്മാണ ചെലവ്.
കോഴിക്കോട് ഐ.ഐ.എമ്മിന്റെ സോഷ്യൽ സർവീസ് ഗ്രൂപ്പിന്റെ സഹായത്തോടെയാണ് പ്രിസം പദ്ധതി വികസിപ്പിച്ചെടുത്തത്.
ശാസ്ത്ര-സാങ്കേതിക മ്യൂസിയം, ഇൻഫോസിസ് , ഐ.എസ്.ആർ.ഒ എന്നീ സ്ഥാപനങ്ങളുടെ അക്കാദമിക് സഹകരണവുമുണ്ട്.
യു.എ.ഇ ആസ്ഥാനമായ കെ.ഇ.
എഫ് ഹോൾഡിങ്സിന്റെ പ്രമോട്ടർമാരായ ഫൈസൽ കൊട്ടിക്കോളനും ഷബാന ഫൈസലും ചേർന്നാണ് ഫൈസൽ ആൻഡ് ഷബാന ഫൗണ്ടേഷൻ രൂപീകരിച്ചത്.
എ.ആർ. റഹ്മാന്റെ സന്ദർശനം
2013 ൽ എ.ആർ. റഹ്മാൻ സ്കൂൾ സന്ദർശിക്കുകയും റഹ്മാന്റെ സഹോദരി ഡയറക്ടറായ 'കെ.എം. മ്യൂസിക് അക്കാദമി'യും ചെന്നൈയിൽ റഹ്മാൻ നിർധനരായ കുട്ടികളുടെ പുനരുദ്ധാരണം ലക്ഷ്യമാക്കി നടത്തുന്ന 'സൺഷൈൻ ഓർക്കസ്ട്ര'യുമായി സഹകരിച്ച് സ്കൂളിൽ വിദ്യാർഥികളുടെ സംഗീതപഠനവുമായി സഹകരിക്കുമെന്ന് അറിയിച്ചു.
പ്രശസ്തരായ പൂർവവിദ്യാർത്ഥികൾ അവലംബം ↑ {{ cite news }} : Check date values in: | accessdate= ( help ) ↑ {{ cite news }} : Check date values in: | accessdate= and | date= ( help ) ↑ ↑ {{ cite news }} : Check date values in: | accessdate= ( help ) പുറം കണ്ണികൾ സ്കൂൾ വിക്കി താൾ
വി.കെ. ഗോവിന്ദൻ നായർ ഇംഗ്ലീഷ് വിലാസം https://ml.wikipedia.org/wiki/V.
K.Govindan_Nair
പ്രമുഖനായ ഒരു മലയാള കവിയാണ് വി.കെ. ഗോവിന്ദൻ നായർ (4 ഫെബ്രുവരി 1903 - 15 ഒക്ടോബർ 1977).
പാലക്കാട് ജില്ലയിലെ ഒറ്റപ്പാലത്തിനടുത്ത് തൃക്കടീരിയിൽ ജനിച്ചു.
നാട്ടിലെ പ്രാഥമിക വിദ്യാഭ്യാസത്തിനു ശേഷം തൃശ്ശൂരും തൃശ്ശിനാപ്പള്ളിയിലുമായി ഉന്നത വിദ്യാഭ്യാസം നേടി.
മദിരാശിയിലെ ഗവൺമെന്റ് പ്രസ്സിൽ ഗുമസ്തനായിരുന്നു.
കേരള സംസ്ഥാന രൂപീകരണത്തോടെ തിരുവനന്തപുരത്തേക്ക് പോന്നു.
1958-ൽ പെൻഷൻ പറ്റി നാട്ടിലേക്കു മടങ്ങി.
അറുപത് വയസ്സിനു ശേഷമാണ് ആദ്യ കവിതാ സമാഹാരമായ ' അവിൽപ്പൊതി ' പ്രസിദ്ധീകരിച്ചത്.
ശ്രീകൃഷ്ണാവതാരത്തെ ചുറ്റിപ്പറ്റി എഴുതിയ മുക്തകങ്ങളുടെ ഈ സമാഹാരത്തിനു  1965-ലെകേരള സാഹിത്യ അക്കാദമി പുരസ്കാരം ലഭിച്ചു. 'മുത്തുകൾ' എന്നപേരിലും അദ്ദേഹത്തിന്റെ മുക്തകങ്ങൾ സമാഹരിക്കപ്പെട്ടിട്ടുണ്ട്.
പുരസ്കാരങ്ങൾ കേരള സാഹിത്യ അക്കാദമി പുരസ്കാരം ഓടക്കുഴൽ അവാർഡ് -1975 അവലംബം ↑ http://www.keralasahityaakademi.org/ml_aw2.htm ↑
പാവങ്ങൾ (ലേ മിസേറാബ്ല്)
' ലെ മിസേറാബ്ലെ (പാവങ്ങൾ)' ( / l eɪ ˌ m ɪ z ə ˈ r ɑː b ( əl ), - b l ə / , French: [ le mizeʁabl ] ) വിക്ടർ ഹ്യൂഗോ എഴുതിയ ഫ്രഞ്ച് എപ്പിക് ചരിത്ര നോവൽ ആണ്, ആദ്യം മാർച്ച് 31 ന് പ്രസിദ്ധീകരിച്ചു.
1862-ൽ പുറത്തിറങ്ങിയ ഇത് പത്തൊൻപതാം നൂറ്റാണ്ടിലെ ഏറ്റവും മികച്ച നോവലുകളിൽ ഒന്നായി കണക്കാക്കപ്പെടുന്നു.
ലെസ് മിസറബിൾസ് ഒരു സംഗീത നാടകം ഉൾപ്പെടെ, സിനിമ, ടെലിവിഷൻ, നാടകം എന്നിവയ്‌ക്കായി നിരവധി അഡാപ്റ്റേഷനുകൾ വഴി ജനപ്രിയമാക്കി.
നാലപ്പാട് നാരായണ മേനോൻ 1925-ലാണ് മലയാളത്തിലേക്ക് വിവർത്തനം ചെയ്തത്.
നിയമത്തിന്റെയും കൃപയുടെയും സ്വഭാവം പരിശോധിച്ചുകൊണ്ട്, ഫ്രാൻസിന്റെ ചരിത്രം, പാരീസിന്റെ വാസ്തുവിദ്യയും നഗര രൂപകൽപ്പനയും, രാഷ്ട്രീയം, ധാർമ്മിക തത്ത്വചിന്ത, രാജവാഴ്ച വിരുദ്ധത, നീതി, മതം, പ്രണയത്തിന്റെ തരങ്ങളും സ്വഭാവവും എന്നിവയെക്കുറിച്ച് നോവൽ വിശദമായി പ്രതിപാദിക്കുന്നു.
നോവൽ രൂപം
അപ്ടൺ സിൻക്ലെയർ നോവലിനെ "ലോകത്തിലെ ഏറ്റവും മികച്ച അര ഡസൻ നോവലുകളിൽ ഒന്ന്" എന്ന് വിശേഷിപ്പിക്കുകയും ഹ്യൂഗോ ലെസ് മിസറബിൾസ് എന്ന കൃതിയുടെ ഉദ്ദേശ്യം ആമുഖത്തിൽ വ്യക്തമാക്കിയതായി അഭിപ്രായപ്പെട്ടു:
നിയമത്തിന്റെയും ആചാരത്തിന്റെയും അടിസ്ഥാനത്തിൽ, നാഗരികതയ്ക്ക് മുന്നിൽ, ഭൂമിയിൽ കൃത്രിമമായി നരകങ്ങൾ സൃഷ്ടിക്കുകയും, ദൈവികമായ ഒരു വിധിയെ മനുഷ്യ മരണത്താൽ സങ്കീർണ്ണമാക്കുകയും ചെയ്യുന്ന ഒരു സാമൂഹിക ശിക്ഷാവിധി നിലനിൽക്കുന്നിടത്തോളം; ദാരിദ്ര്യത്താൽ മനുഷ്യന്റെ അധഃപതനം, പട്ടിണിയാൽ സ്ത്രീകളുടെ നാശം, ശാരീരികവും ആത്മീയവുമായ രാത്രിയാൽ ബാല്യത്തെ മുഷിഞ്ഞതാക്കൽ എന്നീ യുഗത്തിലെ മൂന്ന് പ്രശ്നങ്ങൾ പരിഹരിക്കപ്പെടാത്തിടത്തോളം; ചില പ്രദേശങ്ങളിൽ, സാമൂഹിക ശ്വാസംമുട്ടൽ സാധ്യമാകുന്നിടത്തോളം; മറ്റൊരു വിധത്തിൽ പറഞ്ഞാൽ, കൂടുതൽ വിപുലമായ കാഴ്ചപ്പാടിൽ, ഭൂമിയിൽ അജ്ഞതയും ദുരിതവും നിലനിൽക്കുന്നിടത്തോളം, ഇതുപോലുള്ള പുസ്തകങ്ങൾ ഉപയോഗശൂന്യമാകില്ല.
നോവലിന്റെ അവസാനത്തോടെ, ഹ്യൂഗോ കൃതിയുടെ സമഗ്ര ഘടന വിശദീകരിക്കുന്നു:
ഈ നിമിഷം വായനക്കാരന്റെ മുന്നിലുള്ള പുസ്തകം, ഒരു അറ്റം മുതൽ മറ്റേ അറ്റം വരെ, അതിന്റെ പൂർണ്ണതയിലും വിശദാംശങ്ങളിലും...
തിന്മയിൽ നിന്ന് നന്മയിലേക്കും, അനീതിയിൽ നിന്ന് നീതിയിലേക്കും, അസത്യത്തിൽ നിന്ന് സത്യത്തിലേക്കും, രാത്രിയിൽ നിന്ന് പകലിലേക്കും, വിശപ്പിൽ നിന്ന് മനസ്സാക്ഷിയിലേക്കും, അഴിമതിയിൽ നിന്ന് ജീവിതത്തിലേക്കും; മൃഗീയതയിൽ നിന്ന് കടമയിലേക്കും, നരകത്തിൽ നിന്ന് സ്വർഗത്തിലേക്കും, ഒന്നുമില്ലായ്മയിൽ നിന്ന് ദൈവത്തിലേക്കും ഉള്ള ഒരു പുരോഗതിയാണ്.
ആരംഭ ബിന്ദു: ദ്രവ്യം, ലക്ഷ്യസ്ഥാനം: ആത്മാവ്.
തുടക്കത്തിൽ ഹൈഡ്ര, അവസാനം മാലാഖ.
നോവലിൽ വിവിധ ഉപകഥകൾ അടങ്ങിയിരിക്കുന്നു, പക്ഷേ പ്രധാന ഇതിവൃത്തം മുൻ കുറ്റവാളിയായ ജീൻ വാൽജീൻ ന്റെ കഥയാണ്, അയാൾ ലോകത്തിലെ നന്മയ്ക്കായി ഒരു ശക്തിയായി മാറുന്നു, പക്ഷേ അവന്റെ ക്രിമിനൽ ഭൂതകാലത്തിൽ നിന്ന് രക്ഷപ്പെടാൻ കഴിയില്ല.
നോവൽ 5 വാല്യങ്ങളായി തിരിച്ചിരിക്കുന്നു, ഓരോന്നും നിരവധി പുസ്തകങ്ങളായി വിഭജിച്ച് അധ്യായങ്ങളായി വിഭജിച്ചിരിക്കുന്നു, ആകെ 48 പുസ്തകങ്ങളും 365 അധ്യായങ്ങളും.
ഓരോ അധ്യായവും താരതമ്യേന ചെറുതാണ്, സാധാരണയായി കുറച്ച് പേജുകളിൽ കൂടുതൽ നീളമില്ല.
ഈ നോവൽ മൊത്തത്തിൽ ഇതുവരെ എഴുതപ്പെട്ടതിൽ വച്ച് ഏറ്റവും ദൈർഘ്യമേറിയ ഒന്നാണ്, യഥാർത്ഥ ഫ്രഞ്ചിൽ 655,478 വാക്കുകൾ ഉണ്ട്.
ഹ്യൂഗോ തന്റെ ഇറ്റാലിയൻ പ്രസാധകനോട് നോവലിനായുള്ള തന്റെ അഭിലാഷങ്ങൾ വിശദീകരിച്ചു:
എല്ലാവരും വായിക്കുമോ എന്ന് എനിക്കറിയില്ല, പക്ഷേ അത് എല്ലാവർക്കും വേണ്ടിയുള്ളതാണ്.
ഇംഗ്ലണ്ടിനെയും സ്പെയിൻ, ഇറ്റലി, ഫ്രാൻസ്, ജർമ്മനി, അയർലൻഡ് എന്നിവയെയും ഇത് അഭിസംബോധന ചെയ്യുന്നു.
അടിമകളെ പാർപ്പിക്കുന്ന റിപ്പബ്ലിക്കുകളും സെർഫുകളുള്ള സാമ്രാജ്യങ്ങളും.
സാമൂഹിക പ്രശ്നങ്ങൾ അതിർത്തികൾക്കപ്പുറത്തേക്ക് പോകുന്നു.
മനുഷ്യരാശിയുടെ മുറിവുകൾ, ലോകത്തെ ചിതറിക്കിടക്കുന്ന ആ വലിയ വ്രണങ്ങൾ, ഭൂപടങ്ങളിൽ വരച്ച നീലയും ചുവപ്പും വരകളിൽ ഒതുങ്ങുന്നില്ല.
പുരുഷന്മാർ അജ്ഞതയിലോ നിരാശയിലോ പോകുന്നിടത്തെല്ലാം, സ്ത്രീകൾ അപ്പത്തിനായി സ്വയം വിൽക്കുന്നിടത്തെല്ലാം, കുട്ടികൾക്ക് പഠിക്കാൻ ഒരു പുസ്തകമോ ചൂടുള്ള അടുപ്പോ ഇല്ലാത്തിടത്തെല്ലാം, ലെസ് മിസറബിൾസ് വാതിലിൽ മുട്ടി പറയുന്നു: "തുറക്കൂ, ഞാൻ നിങ്ങൾക്കായി ഇവിടെയുണ്ട്".
വ്യതിചലനങ്ങൾ
2,783 പേജുകളിൽ 955 എണ്ണവും ഉൾക്കൊള്ളുന്ന നോവലിന്റെ നാലിലൊന്നിൽ കൂടുതൽ - ഒരു കണക്കനുസരിച്ച് 2,783 പേജുകളിൽ 955 എണ്ണം - ഒരു ധാർമ്മിക പോയിന്റ് വാദിക്കുന്നതോ ഹ്യൂഗോയുടെ വിജ്ഞാനകോശ പരിജ്ഞാനം പ്രദർശിപ്പിക്കുന്നതോ ആയ ഉപന്യാസങ്ങൾക്കായി നീക്കിവച്ചിരിക്കുന്നു, എന്നാൽ ഇതിവൃത്തത്തെ മുന്നോട്ട് കൊണ്ടുപോകുന്നില്ല, അല്ലെങ്കിൽ ദി ഹഞ്ച്ബാക്ക് ഓഫ് നോട്രെ-ഡാം , ടോയ്‌ലേഴ്‌സ് ഓഫ് ദി സീ തുടങ്ങിയ മറ്റ് കൃതികളിൽ ഹ്യൂഗോ ഉപയോഗിച്ച ഒരു രീതി പോലും.
ഒരു ജീവചരിത്രകാരൻ ഇങ്ങനെ കുറിച്ചു, "പ്രതിഭയുടെ വ്യതിചലനങ്ങൾ എളുപ്പത്തിൽ ക്ഷമിക്കപ്പെടുന്നു".
ഹ്യൂഗോ അഭിസംബോധന ചെയ്യുന്ന വിഷയങ്ങളിൽ ക്ലോസ്റ്റേർഡ് മത ക്രമം, പാരീസ് അഴുക്കുചാലുകളുടെ നിർമ്മാണം, ആർഗോട്ട്, പാരീസിലെ തെരുവ് ഉർച്ചിൻ എന്നിവ ഉൾപ്പെടുന്നു.
കോൺവെന്റുകളെക്കുറിച്ചുള്ള ഒന്നിന് അദ്ദേഹം "പരാൻതീസിസ്" എന്ന് പേരിട്ടു, കഥാസന്ദർഭവുമായി അതിന്റെ അപ്രസക്തതയെക്കുറിച്ച് വായനക്കാരനെ അറിയിക്കാൻ.
1861-ൽ ഹ്യൂഗോ സന്ദർശിച്ചതും അദ്ദേഹം നോവൽ എഴുതി പൂർത്തിയാക്കിയതുമായ യുദ്ധക്കളമായ വാട്ടർലൂ യുദ്ധത്തെക്കുറിച്ച് വിവരിക്കുന്നതിനും ചരിത്രത്തിലെ അതിന്റെ സ്ഥാനത്തെക്കുറിച്ചുള്ള ധ്യാനത്തിനുമായി ഹ്യൂഗോ 19 അധ്യായങ്ങൾ കൂടി (വാല്യം II, പുസ്തകം I) നീക്കിവയ്ക്കുന്നു.
രണ്ടാം വാല്യം ആരംഭിക്കുന്നത്, തികച്ചും വ്യത്യസ്തമായ ഒരു കൃതിയുടെ തുടക്കമായി തോന്നുന്ന തരത്തിൽ വിഷയത്തിലെ ഒരു മാറ്റത്തോടെയാണ്.
ഈ "വ്യതിചലനം" വാചകത്തിന്റെ വലിയൊരു ഭാഗം ഉൾക്കൊള്ളുന്നു എന്ന വസ്തുത, മുകളിൽ ചർച്ച ചെയ്ത "പൊതു ഘടന"യുടെ പശ്ചാത്തലത്തിൽ അത് വായിക്കണമെന്ന് ആവശ്യപ്പെടുന്നു.
വാട്ടർലൂ ചരിത്രത്തിലെ ഒരു കേന്ദ്രബിന്ദുവാണെന്ന് ഹ്യൂഗോ സ്വന്തം വ്യക്തിപരമായ നിഗമനങ്ങളിൽ എത്തിച്ചേരുന്നു, പക്ഷേ തീർച്ചയായും പ്രതികരണ ശക്തികൾക്ക് ഒരു വിജയമല്ല.
“ യൂറോപ്യൻ സിംഹാസനങ്ങളുടെ തകർച്ചയെ വാളുകൊണ്ട് വെട്ടിച്ചുരുക്കിയ വാട്ടർലൂ, വിപ്ലവകരമായ പ്രവർത്തനങ്ങൾ മറ്റൊരു ദിശയിലേക്ക് തുടരാൻ ഇടയാക്കുക എന്നതല്ലാതെ മറ്റൊരു ഫലവും ഉണ്ടാക്കിയില്ല. വെട്ടിമുറിക്കുന്നവർ അവസാനിച്ചു; ചിന്തകരുടെ ഊഴമായിരുന്നു അത്. വാട്ടർലൂ അറസ്റ്റ് ചെയ്യാൻ ഉദ്ദേശിച്ച നൂറ്റാണ്ട് അതിന്റെ മുന്നേറ്റം പിന്തുടർന്നു. ആ ദുഷ്ട വിജയം സ്വാതന്ത്ര്യത്താൽ പരാജയപ്പെടുത്തി. ”
ഒരു നിരൂപകൻ ഇതിനെ നോവലിലേക്കുള്ള "ആത്മീയ കവാടം" എന്ന് വിശേഷിപ്പിച്ചു, കാരണം തെനാർഡിയറും കേണൽ പോണ്ട്മെർസിയും തമ്മിലുള്ള യാദൃശ്ചിക കൂടിക്കാഴ്ച നോവലിന്റെ പല ഏറ്റുമുട്ടലുകളുടെയും "അവസരത്തിന്റെയും ആവശ്യകതയുടെയും മിശ്രിതത്തെ" സൂചിപ്പിക്കുന്നു, ഇത് "വീരത്വത്തിന്റെയും വില്ലത്തിയുടെയും ഏറ്റുമുട്ടലാണ്".
തന്റെ ആഖ്യാനത്തിന് പുറത്തുള്ള മറ്റ് വിഷയങ്ങളിലേക്ക് തിരിയാത്തപ്പോഴും, ഹ്യൂഗോ ചിലപ്പോൾ സംഭവങ്ങളുടെ നേരായ പാരായണത്തെ തടസ്സപ്പെടുത്തുന്നു, സമയത്തിന്റെയും ക്രമത്തിന്റെയും നിയന്ത്രണമില്ലാതെ കഥാഗതിയെ നിയന്ത്രിക്കുന്നു, ശബ്ദവും നിയന്ത്രണവും നൽകുന്നു.
1815-ലെ ഡിഗ്‌നെ ബിഷപ്പിനെക്കുറിച്ചുള്ള ഒരു പ്രസ്താവനയോടെയാണ് നോവൽ ആരംഭിക്കുന്നത്, ഉടനെ മാറുന്നു: "ഈ വിശദാംശങ്ങൾ നമുക്ക് പറയേണ്ട കാര്യങ്ങളുമായി ഒരു തരത്തിലും ബന്ധപ്പെട്ടിട്ടില്ലെങ്കിലും..." 14 അധ്യായങ്ങൾക്ക് ശേഷം മാത്രമേ ഹ്യൂഗോ വീണ്ടും പ്രാരംഭ ത്രെഡ് എടുക്കുന്നുള്ളൂ, "1815 ഒക്ടോബർ മാസത്തിന്റെ ആദ്യ ദിവസങ്ങളിൽ..."
, ജീൻ വാൽജീനെ പരിചയപ്പെടുത്താൻ.
പ്ലോട്ട് വാല്യം I: ഫാന്റൈൻ ഫാന്റൈൻ മാർഗരറ്റ് ഹാൾ